**Sven Kramer** (s. 23. huhtikuuta 1986 Heerenveen, Alankomaat) on alankomaalainen pikaluistelija, joka on hallinnut yleisluistelun ja pitkien matkojen arvokilpailuja vuodesta 2007 lähtien.

Kramer voitti joulukuussa 2004 Alankomaiden yleisluistelijoiden mestaruuden ja sijoittui samana talvena Euroopan mestaruuskilpailuissa hopealle ja yleisluistelijoiden maailmanmestaruuskilpailuissa pronssille.

Salt Lake Cityssä 19. marraskuuta 2005 Kramer luisteli 5 000 metrin maailmanennätyksen 6.08,78 ja voitti Torinon 2006 olympialaisista samalla matkalla hopeaa ja joukkuetakaa-ajossa Hollannin joukkueessa pronssia. Samana keväänä hän saavutti yleisluistelijoiden MM-pronssia Calgaryssä ja luisteli 10 000 metrillä uuden maailmanennätyksen 12.51,61. Vuonna 2007 hän voitti yleisluistelijoiden EM-kultaa ja MM-kultaa. Matkakohtaisissa MM-kilpailuissa Salt Lake Cityssä hän voitti kultaa 5 000 ja 10 000 metrillä, jossa teki uuden maailmanennätyksen 12.41,69 sekä joukkuetakaa-ajossa, jossa Alankomaiden joukkue teki maailmanennätyksen 3.37,80. Hän paransi samalla kaudella myös 5 000 metrin maailmanennätystä lukemiin 6.07,48. 

Marraskuussa 2007 Kramer luisteli Salt Lake Cityssä 5 000 metrillä maailmanennätysajan 6.03,32 ja 3 000 metrillä epävirallisen maailmanennätyksen 3.37,15. Tammikuussa 2008 hän uusi vuoden takaisen mestaruutensa Kolomnassa käydyissä yleisluistelijoiden EM-kisoissa. Myöhemmin samana talvena hän voitti yleisluistelun maailmanmestaruuden Berliinissä. Vuoden 2008 matkakohtaisissa MM-kilpailuissa Naganossa Kramer voitti maailmanmestaruuden 5 000 ja 10 000 metrillä ja joukkuetakaa-ajossa sekä sijoittui jaetulle hopealle 1 500 metrillä yhdessä Yhdysvaltain Shani Davisin kanssa. 

Tammikuussa 2009 Kramer voitti kolmannen kerran peräkkäin yleisluistelun Euroopan-mestaruuden. Muutama viikko myöhemmin hän voitti Hamarissa kolmannen kerran peräkkäin yleisluistelun maailmanmestaruuden. Matkakohtaisissa MM-kilpailuissa Richmondissa hän voitti jälleen kultaa 5 000 ja 10 000 metrillä sekä joukkuetakaa-ajossa. Vuonna 2010 hän voitti Euroopan-mestaruuden Hamarissa sekä kultaa Vancouverin olympialaisten 5 000 metrillä ja pronssia joukkuetakaa-ajossa. Vancouverin 10 000 metrillä Kramer hylättiin ratarikon vuoksi, kun hänen valmentajansa ohjasi hänet kesken kilpailun väärälle radalle. Ilman hylkäystä hänen aikansa olisi riittänyt kultamitaliin. Myöhemmin samalla kaudella hän voitti neljännen kerran yleisluistelun maailmanmestaruuden.

Vuonna 2011 Kramer ei saavuttanut arvokisamitaleita. Vuonna 2012 hän voitti viidennen kerran sekä yleisluistelun Euroopan-mestaruuden että maailmanmestaruuden. Matkakohtaisissa MM-kilpailuissa Heerenveenissä hän sai kultaa 5 000 metrillä ja joukkuetakaa-ajossa. Hän voitti Euroopan-mestaruuden jälleen Heerenveenissä 2013 ja yleisluistelun maailmanmestaruuden Hamarissa 2013. Sotšin matkakohtaisissa MM-kilpailuissa hän sai kultaa 5 000 metrillä ajalla 6.14,41 ja joukkuetakaa-ajossa sekä hopeaa 10 000 metrillä. 

Sotšin olympialaisissa 2014 Kramer johti 5 000 metrillä alankomaalaiset kolmoisvoittoon ajalla 6.10,76. Hän sai kultaa myös joukkuetakaa-ajossa sekä hopeaa 10 000 metrillä. Hän voitti Euroopan-mestaruuden jälleen Tšeljabinskissa 2015. Hän voitti samana vuonna maailmanmestaruuden 5 000 metrillä, joukkuetakaa-ajossa ja yleisluistelussa. Hän voitti kahdeksannen kerran yleisluistelun Euroopan-mestaruuden Minskissä 2016. Hän voitti samana vuonna Kolomnassa maailmanmestaruuden 5 000 metrillä ajalla 6.10,31 ja 10 000 metrillä ajalla 12.56,77 sekä yleisluistelun maailmanmestaruuden Berliinissä. Hän voitti yleisluistelun Euroopan-mestaruuden jälleen Heerenveenissä 2017. Gangwonin matkakohtaisissa MM-kilpailuissa hän saavutti kultaa 5 000 metrillä ajalla 6.06,82 ja 10 000 metrillä Alankomaiden ennätysajalla 12.38,89. 1 500 metrillä hän sai pronssia. Hän voitti Hamarissa yleisluistelun maailmanmestaruuden yhdeksännen kerran pistein 148,425.

Kramer voitti Pyeongchangissa 2018 kolmannen peräkkäisen olympiakullan 5 000 metrillä ajalla 6.09,76. Joukkuetakaa-ajossa hän sai pronssia. 10 000 metrillä hän oli kuudes. Yleisluistelijoiden MM-kisoissa hän sijoittui samana talvena neljänneksi. Hän voitti kymmenennen yleisluistelun Euroopan-mestaruuden Collalbossa 2019. Hän saavutti Inzellin matkakohtaisissa MM-kilpailuissa samana vuonna kultaa joukkuetakaa-ajossa ja pronssia 5 000 metrillä. Yleisluistelun MM-kilpailuissa Calgaryssa hän sai pronssia. Heerenveenin matkakohtaisissa EM-kilpailuissa 2020 hän saavutti kultaa joukkuetakaa-ajossa ja hopeaa 5 000 metrillä. Hän voitti samana vuonna Salt Lake Cityssä joukkuetakaa-ajon maailmanmestaruuden ja sai MM-hopeaa 5 000 metrillä. Hän voitti joukkuetakaa-ajon Euroopan-mestaruuden Heerenveenissä 2022. Pekingin olympialaisissa 2022 hän oli 5 000 metrillä yhdeksäs.

Kramer on voittanut yhdistetyn 5 000 ja 10 000 metrin maailmancupin kausilla 2006–2007, 2008–2009 ja 2015–2016, sijoittunut toiseksi kausilla 2005–2006, 2007–2008, 2011–2012 ja 2020–2021 sekä kolmanneksi kausilla 2012–2013, 2013–2014 ja 2017–2018. Hän on voittanut kaikkiaan 42 henkilökohtaista maailmancupin osakilpailua sekä sijoittunut viisi kertaa toiseksi ja kerran kolmanneksi.

Sven Kramer elää yhdessä maahockeyn olympiavoittaja Naomi van Asin kanssa.

Henkilökohtaiset ennätykset
---------------------------

Kramer MM-kisoissa 2007
* 500 m: 36,17 (2009)
* 1 000 m: 1.09,77 (2015)
* 1 500 m: 1.43,54 (2009)
* 3 000 m: 3.37,39 (2019)
* 5 000 m: 6.03,32 ME (2007)
* 10 000 m: 12.38,89 (2017)

Lähteet
-------

* Ennätykset www.sskating.com-sivustolla (englanniksi)
* Saavutukset speedskatingnews.info-sivustolla (saksaksi)
* Saavutukset speedskatingstats.com-sivustolla (englanniksi)
* Saavutukset schaatsstatistieken.nl-sivustolla (hollanniksi)

### Viitteet

1. ↑  Speed Skating World Single Distance Championships 2007 at Salt Lake City (usa) Men: 5000 m Sports123.com (englanniksi)
2. ↑  Speed Skating World Single Distance Championships 2007 at Salt Lake City (usa) Men: 10000 m Sports123.com (englanniksi)
3. ↑  Speed Skating World Single Distance Championships 2007 at Salt Lake City (usa) Men: Team Pursuit Sports123.com (englanniksi)
4. ↑  Kramer ja Sábliková luistelivat EM-kultaa *Yle.fi*.  10.1.2010. Viitattu 11.1.2010. [vanhentunut linkki]
5. ↑  Men's 5000 m *vancouver2010.com*.  13.2.2010.  Arkistoitu 8.4.2010. Viitattu 14.2.2010. (englanniksi)
6. ↑  Palojoki, Risto: Valmentajalle uskomaton ajatuskatko: Suojatti menetti varman kullan *mtv3.fi*.  24.2.2010. MTV3. Viitattu 24.2.2010.
7. ↑  Result Team Pursuit Men ISU. Viitattu 26.3.2013. (englanniksi)
8. ↑  ISU World Cup Final Heerenveen ISU. Viitattu 20.3.2016. (englanniksi)
9. ↑  World Cup men 5000m *ISU*. Viitattu 28.3.2012. (englanniksi)
10. ↑  WORLD CUP STANDINGS ISU. Viitattu 25.3.2021. (englanniksi)
11. ↑  Essent ISU WorldCup 2012/2013 World Cup Men 5000m ISU. Viitattu 26.3.2013. (englanniksi)
12. ↑  Essent ISU World Cup Heerenveen ISU. Viitattu 3.4.2014. (englanniksi)
13. ↑  ISU WorldCup 2017/2018 ISU. Viitattu 2.4.2018. (englanniksi)
14. ↑  Nu tijd voor een baby voor Sven en Naomi? *Ditjes en Datjes*.  15.2.2018.  Arkistoitu 26.4.2018. Viitattu 26.4.2018. (hollanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Sven Kramer**.
* 

Miesten 5 000 metrin pikaluistelun olympiavoittajat

|  |
| --- |
| 1924: Clas Thunberg |
1928: Ivar Ballangrud |
1932: Irving Jaffee |
1936: Ivar Ballangrud |
1948: Reidar Liaklev |
1952: Hjalmar Andersen |
1956: Boris Šilkov |
1960: Viktor Kositškin |
1964: Knut Johannesen |
1968: Fred Anton Maier |
1972: Ard Schenk |
1976: Sten Stensen |
1980: Eric Heiden |
1984: Tomas Gustafson |
1988: Tomas Gustafson |
1992: Geir Karlstad |
1994: Johann Olav Koss |
1998: Gianni Romme |
2002: Jochem Uytdehaage |
2006: Chad Hedrick |
2010: Sven Kramer |
2014: Sven Kramer |
2018: Sven Kramer |
2022: Nils van der Poel |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Alankomaat

 |

 |